Az LMP zuglói képviselőjelöltje elismerte, hogy a Fidesz is gyűjtött neki aláírásokat, a párt elnöksége felfüggesztette a tagságát és nem tekinti a párt hivatalos jelöltjének.

Diadalmámor és totális összeomlás - ez maradt a 2018-as parlamenti választás után. Magyarország tehát egyrészt olyan, mint volt immár nyolc évig, eközben mégis egészen más lett, mint április 8-án reggel volt. A nagy kérdés most az: hogy jutottunk idáig, és mi jön most. Igyekszünk válaszokat találni.

Az LMP elnöksége úgy döntött, felfüggeszti Barta János párttagságát, megindítja a kizárási eljárást és visszavonja a jelöltségét is – jelentette be Szél Bernadett. A zuglói képviselőjelölt elismerte ugyanis, hogy a Fidesz gyűjtött és adott számára aláírásokat.

Barta azt mondta: nem ő kérte, hogy gyűjtsenek számára aláírást, meg is lepődött rajta. Úgy gondolta: a Fidesz abban érdekelt, hogy minél több ellenzéki jelölt induljon, és nem tudhatták, hogy ő összegyűjt-e elég aláírást. Végül elfogadta, amit a Fidesztől kapott, igaz, állítása szerint végül nem adta le ezeket az aláírásokat, mert addigra önerőből meglett elég jelölés. Mindezt azzal indokolta:

ha az állampolgár, ki tudja, milyen megfontolásból megtisztel az ajánlásával, arra csak azt lehet mondani, hogy köszönöm.

Szél Bernadett ezek után azt írta a Facebookon: a Fidesz számtalan helyen bizonyíthatóan visszaélt az állampolgárok személyes adataival, ehhez egy ellenzéki párt sem asszisztálhat